
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO ASOCIACIJAI PILIONIŲ BENDRUOMENEI 
	
2022 m. balandžio 29 d. Nr. TS-150
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei asociacijos Pilionių bendruomenės 2022 m. vasario 4 d. raštą Nr. 1 „Dėl panaudos sutarties pratęsimo“, Kėdainių rajono savivaldybės taryba n u s p r e n d ž i a:
1. Perduoti asociacijai Pilionių bendruomenei (kodas 300709442) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausantį 65,84 kv. m bendro ploto butą, unikalus numeris 5397-2027-7016:0003, esantį pastate, plane pažymėtame 1A1m(p), Kėdainių r. sav., Dotnuvos sen., Pilionių k., Pilionių g.    18-3. Turto panaudojimo paskirtis – tenkinti gyvenamosios vietovės bendruomenės viešuosius poreikius.
2. Sutikti, kad asociacija Pilionių bendruomenė remontuotų panaudos teise valdomą turtą.
3. Įgalioti Kėdainių rajono savivaldybės administracijos Dotnuvos seniūnijos seniūną pasirašyti 1 punkte nurodytų patalpų panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                 
    Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

